26.11.2017

**נקודות לקראת ביקור מחזור מ"ה של המכללה לביטחון לאומי במשרד החוץ**

רקע כללי

* המכללה לביטחון לאומי היא המוסד הממלכתי הגבוה במדינת ישראל להכשרת בכירים במערכת הביטחון והשירות הציבורי.
* במחזור מ"ה של המכללה לומדים השנה 41 תלמידים מתוכם 21 אנשי צבא, 14 נציגי משרדים ממשלתיים וארגונים ביטחוניים (משטרה, משרד החוץ, משרד ראש הממשלה, פרקליטות המדינה, המשרד להגנת הסביבה , שב"ס, בנק ישראל, כבאות, משרד השיכון) ו-6 קצינים בינ"ל (מארה"ב, איטליה, גרמניה, הודו וסינגפור).
* רבים מהחניכים מיועדים לתפקידים בכירים בתום הקורס. בין החניכים שלושה מפקדי אוגדות עתידיים (שכבר סוכמו), קתמ"ר, קמ"ן פיקוד ועוד. כמו כן בכירים במשרד ראש הממשלה, במשטרה, בצבאות הזרים ועוד.
* המחזור הנוכחי החל לימודיו בספטמבר וכבר נחשף למפגשים עם בכירים במערכת שעסקו בין היתר בממשק הצבאי–מדיני ובתהליכי קבלת ההחלטות בנושאים מדיניים בישראל, בשגרה ובחרום.
* בשלב הנוכחי של הקורס מתרחב העיסוק בנושאים מדיניים ולכן יש חשיבות רבה לחשיפה של מגוון עולמות התוכן בהם עוסק משרד החוץ, האתגרים עימם הוא מתמודד, דרכי הפעולה והכלים הייחודיים של העבודה הדיפלומטית, והתרומה של משה"ח לביטחון הלאומי.

נקודות אפשריות לשיחה

* האתגרים וההזדמנויות עימם ישראל מתמודדת בזירה הבינ"ל האזורית והגלובלית.
* יעדי משרד החוץ לשנת העבודה הקרובה וריכוזי המאמץ.
* ממשקי העבודה ההדדיים בין משרד החוץ לגופים השונים במערך הביטחון הלאומי.
* שילוב משרד החוץ במנגנוני עיצוב המדיניות ותהליכי קבלת ההחלטות בשגרה ובחרום.
* אתגרי הניהול הבכיר הייחודיים למשרד החוץ.
* הדיפלומטיה המודרנית בעולם משתנה (רשתות חברתיות, ריבוי גופים מדינתיים ואל מדינתיים הפעילים בזירה הבינ"ל וכד').